laion/Wikipedia-Exotic huggingface dataset:
খিলাল

খিলাল (আরবি خلال) বলতে বোঝায় হাত, পা ও দাঁড়ির ফাঁকে পানি পৌঁছানোর মাধ্যমে ইবাদতের জন্য সম্পূর্ণ পবিত্রতা অর্জন করা। আব্দুল কারীম ইবনু আবুল মুখারিক আবু উমাইয়া হতে হাসসান ইবনু বিলালের সূত্রে বর্ণিত হয়েছে যে, তিনি বলেন, আমি আম্মার ইবনু ইয়াসীর কে ওযু করার সময় দাড়ি খিলাল করতে দেখলাম। তাকে বলা হলো, অথবা হাসসান বলেছেন, আমি তাকে বললাম, আপনি দাড়ি খিলাল করছেন? তিনি (আম্মার) বললেন : (এ কাজে) কে আমাকে বাঁধা দিবে? আমি রাসূলুল্লাহ কে তার দাড়ি খিলাল করতে দেখেছি। (ইবনু মাজাহ-৪২৯) হাতের আঙুল খিলাল করার জন্য এক হাতের ভেজা আঙুলি অন্য হাতের আঙুলির ভেতরে প্রবেশ করাতে হবে। আঙুলের তালুর দিক এবং পিঠের দিক, উভয় পাশ দিয়েই খিলাল করতে হবে। হাদীসে আছে 'أَسْبِغِ الْوُضُوءَ، وَخَلِّلْ بَيْنَ الْأَصَابِعِ، وَبَالِغْ فِي الِاسْتِنْشَاقِ إِلَّا أَنْ تَكُونَ صَائِمًا -অর্থাৎ, উত্তমরূপে ওযূ কর, আঙ্গুলসমূহের মাঝে খিলাল কর এবং সিয়াম পালনকারী না হলে, নাকে ভালভাবে পানি পৌঁছাও।' পায়ের আঙুল খিলালের জন্য বাম হাতের আঙুল ব্যবহার করতে হবে এবং ডান পায়ের কনিষ্ঠ আঙুল থেকে খিলাল শুরু করতে হবে। খিলালের সময় পায়ের উপর দিক থেকে আঙুল প্রবেশ করিয়ে আঙুলের গোড়া থেকে উপরের দিকে টেনে নিয়ে যেতে হবে। দাঁড়ি খিলাল করার জন্য ভেজা আঙুল দাঁড়ির ফাঁকের ভেতর প্রবেশ করিয়ে কিছুক্ষণ সঞ্চালন করতে হবে। আনাস বিন মালিক থেকে বর্ণিত, 'রাসূল (ﷺ) যখন ওযূ করতেন, তখন তিনি এক কোশ পানি হাতে নিয়ে থুতনির নিচে দিয়ে তা দ্বারা দাড়ি খিলাল করতেন। তিনি আরো বলেন, আমার প্রতিপাল আমাকে এরূপ করার নির্দেশ দিয়েছেন।' বুলুগুল মারামের একটি হাদীসে ‘উসমান থেকে বর্ণিত, তিনি বলেন, 'নাবী সাল্লাল্লাহু আলাইহি ওয়াসাল্লাম উযূ করার সময় তার দাড়ি খিলাল করতেন।' দাঁত খিলাল সরাসরি অযু সম্পর্কিত না হলেও এটিও একটি ইসলামী বিধান। খাওয়ার পর কাঠি বা সমতূল্য কিছু দিয়ে দাঁতের ফাঁকে আটকে পড়া খাদ্যকণা পরিষ্কার করা সুন্নত। এতে মুখগহ্বরের সুস্থতা বজায় থাকে। অযুর আগে দাঁত মাজাও সুন্নত। "অজুতে হাত ও পায়ের আঙুল খিলাল করবেন যেভাবে"। jagonews24.com (ইংরেজি ভাষায়)। সংগ্রহের তারিখ ২০১৮-১০-০৩।  "Bangla Hadith - ইসলামী গ্রন্থ / প্রশ্ন এবং উত্তর Q&A / মাস'আলা:ওযূর সংজ্ঞা ও এর শারঈ প্রমাণ"। Bangla Hadith [????? ?????]। সংগ্রহের তারিখ ২০১৯-০৯-১৮।  "Khilaal of the toes - IslamQA"। IslamQA (ইংরেজি ভাষায়)। ২০১৫-০৫-৩০। সংগ্রহের তারিখ ২০১৮-১০-০৩।  "How to make khilaal of the beard? - IslamQA"। IslamQA (ইংরেজি ভাষায়)। ২০১৫-০৫-৩০। সংগ্রহের তারিখ ২০১৮-১০-০৩।  "http://www.hadithbd.com | Print Hadith | হাদিস নম্বর: 40"। www.hadithbd.com। সংগ্রহের তারিখ ২০১৯-০৯-১৮।  |title= এ বহিঃসংযোগ দেয়া (সাহায্য)
দ্যনি ভিলনোভ

দ্যনি ভিলনোভ OC CQ RCA (ফরাসি: Denis Villeneuve, উচ্চারণ: [dəni vilnœv]; জন্ম: ৩রা অক্টোবর ১৯৬৭) একজন ফরাসি কানাডীয় চলচ্চিত্র নির্মাতা, প্রযোজক ও চিত্রনাট্যকার। তিনি সাতটি কানাডীয় স্ক্রিন পুরস্কার লাভের পাশাপাশি তিনটি একাডেমি পুরস্কার, পাঁচটি বাফটা পুরস্কার এবং দুটি গোল্ডেন গ্লোব পুরস্কারের জন্য মনোনয়ন পেয়েছেন। ভিলনোভের চলচ্চিত্রগুলো বিশ্বব্যাপী $১.৮ বিলিয়ন আয় করেছে। ভিলনোভ তাঁর কর্মজীবন শুরু করেছিলেন কানাডীয় নাট্যধর্মী চলচ্চিত্র অ্যাঁ ত্রঁৎ-দো উৎ স্যুর তের (১৯৯৮), মায়েলস্ত্রম (২০০০) ও পলিতেকনিক (২০০৯) পরিচালনার মাধ্যমে। অ্যাঁসঁদি (২০১০) ছবির মাধ্যমে তিনি খ্যাতি অর্জন করেন যা শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনয়ন লাভ করে। তিনি প্রশংসিত ইংরেজিভাষী রোমাঞ্চকর সিনেমা প্রিজনার্স (২০১৩), এনিমি (২০১৩) ও সিকারিওর (২০১৫) পাশাপাশি কল্পবৈজ্ঞানিক ছবি অ্যারাইভাল (২০১৬) ও ব্লেড রানার ২০৪৯ (২০১৭) পরিচালনার জন্য প্রশংসিত হয়েছেন। অ্যারাইভালের জন্য তিনি শ্রেষ্ঠ পরিচালনা বিভাগে একাডেমি পুরস্কারের মনোনয়ন পেয়েছিলেন। এরপর তিনি ফ্র‍্যাঙ্ক হার্বার্টের ডিউন উপন্যাস অবলম্বনে ডিউন: প্রথম খণ্ড (২০২১) ও ডিউন: দ্বিতীয় খণ্ড (২০২৪) ছবিদ্বয় নির্মাণ করেছেন। দুটি চলচ্চিত্রই সমালোচনামূলক ও বাণিজ্যিকভাবে সফল হয়েছে। ডিউন: প্রথম খণ্ডের দরুন ভিলনোভ শ্রেষ্ঠ উপযোগকৃত চিত্রনাট্য এবং শ্রেষ্ঠ চলচ্চিত্র বিভাগে একাডেমি পুরস্কারের জন্য মনোনয়ন লাভ করেছেন। ভিলনোভ ১৯৬৭ সালের ৩রা অক্টোবর কেবেকের বেকাঁকুরে জন্মগ্রহণ করেন। তার পিতা জঁ ভিলনোভ ও মাতা নিকোল দ্যমের। তিনি সেমিনায়ার সাঁ-জোসেফ দ্য ত্রোয়া-রিভিয়ের এবং পরে সেগেপ দ্য ত্রোয়া-রিভিয়েরে পড়াশোনা করেন। তিনি উনিভার্সিতে দ্যু কেবেক আ মন্ট্রিয়লে চলচ্চিত্র বিষয়ে অধ্যয়ন করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। হাওয়েল, পিটার (১২ এপ্রিল ২০১০)। "Polytechnique sweeps Genie Awards"। দ্য স্টার (ইংরেজি ভাষায়)। সংগ্রহের তারিখ ৩ অক্টোবর ২০১৮।  ম্যাকডোনাল্ড, গেইল (১০ মার্চ ২০১১)। "Villeneuve's Incendies wins eight Genies, including best picture"। দ্য গ্লোব অ্যান্ড মেইল। ২০ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  লিঞ্চ, জন (২৮ সেপ্টেম্বর ২০১৭)। "The first reviews of 'Blade Runner 2049' are calling it a 'sci-fi masterpiece'"। বিজনেস ইনসাইডার। সংগ্রহের তারিখ ৩ অক্টোবর ২০১৮।  ভিলকোমারসন, সারা (২৪ জানুয়ারি ২০১৭)। "'Arrival' Director Denis Villeneuve on Oscar Noms, Amy Adams' Snub"। এন্টারটেইনমেন্ট উয়িকলি (ইংরেজি ভাষায়)। ১৮ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  উইকিমিডিয়া কমন্সে দ্যনি ভিলনোভ সংক্রান্ত মিডিয়া রয়েছে। ইন্টারনেট মুভি ডেটাবেজে দ্যনি ভিলনোভ  (ইংরেজি)
আওয়াল নাম্বার

আওয়াল নাম্বার হচ্ছে ১৯৯০ সালে মুক্তিপ্রাপ্ত হিন্দি ভাষার একটি ক্রীড়াভিত্তিক চলচ্চিত্র যেটি হিন্দি চলচ্চিত্র শিল্পের বর্ষীয়ান অভিনেতা দেব আনন্দ পরিচালনা করেছিলেন। চলচ্চিত্রটিতে দেব আনন্দ নিজেও একটি ভূমিকায় অভিনয় করেছিলেন তখন তার বয়স ছিলো ৬৭, এছাড়াও ছিলেন তরুণ অভিনেতা আদিত্য পাঞ্চোলি এবং আমির খান। পাকিস্তানি ক্রিকেট খেলোয়াড় ইমরান খানকে প্রথমে আদিত্য পাঞ্চোলির জায়গায় নেওয়ার কথা ভাবা হয়েছিলো, দেব আনন্দ নিজেই ইমরানকে অভিনয়ের প্রস্তাব দিয়েছিলেন। চলচ্চিত্রটির কাহিনী ক্রিকেট নিয়ে, ক্রিকেটে সানি (আমির খান) নামের একজন নতুন তারকা আসেন আরেকজন খ্যাতিমান তারকা রনি (আদিত্য পাঞ্চোলি) এর জায়গায়। রনি সানিকে ঘৃণা করা শুরু করে যে তার জায়গায় কেন সানিকে নিয়োগ দেওয়া হলো, যদিও সানি রনিকে ঘৃণা করেনা। রনি সানিকে সাজা দেওয়ার কথা চিন্তা করে আবার একটি সন্ত্রাসী ভারত এবং অস্ট্রেলিয়ার মধ্যকার একটি ম্যাচে মাঠে ব্যোমা পোঁতার সিদ্ধান্ত নেয়। ডিআইজি বিক্রম সিং (দেব আনন্দ) সন্ত্রাসী হামলার পরিকল্পনাটি সম্পর্কে জানতে পেরে হামলা হওয়ার আগেই বন্ধ করে দেয় এবং হাজারো মানুষের জীবন বাঁচায়। সানি ম্যাচটিতে জিতে তারকা বনে যায়। দেব আনন্দ - ডিআইজি বিক্রম সিং (ভিকি) আমির খান - সানি আদিত্য পাঞ্চোলি - রণবীর সিং রনি নীতা পুরি - মারিয়া একতা সোহিনী - আর্তি রাণী সুধীর পাণ্ডে - সুন্দরম বিক্রম গোখালে পরীক্ষত সাহনী - সিলেকশোন কমিটি মেম্বার হিসেবে স্পেশাল এ্যাপেয়ারেন্স রাম মোহন - সিলেকশোন কমিটি মেম্বার হিসেবে স্পেশাল এ্যাপেয়ারেন্স অঞ্জন শ্রীবাস্তব - ক্রিকেট কমেন্টেটোর (স্পেশাল এ্যাপেয়ারেন্স) ভরত ভূষণ - সানির দাদা বীরবল - চঙ্গলাল সমীর খাক্কর - সন্ত্রাসী কুলভূষণ খারবান্দা - কুন্দি ম্যাক মোহন - মণি আফতাব শিবদাসানি - কিশোর সানি Anand, Dev (২০০৭)। Romancing With Life। India: Penguin India। পৃষ্ঠা 290। আইএসবিএন 978-0-14-341856-6।  http://www.bollywoodhungama.com/movies/cast/5398/index.html ইন্টারনেট মুভি ডেটাবেজে আওয়াল নাম্বার (ইংরেজি)
ব্রুকলিন প্রিন্স

ব্রুকলিন কিম্বার্লি প্রিন্স (জন্ম ২০১০) এসজন মার্কিন শিশু অভিনেত্রী, অধিক পরিচিত সমালোচকদের দ্বারা বহুল প্রশংসিত দ্য ফ্লোরিডা প্রজেক্ট (২০১৭)-এ অভিনয়ের জন্য। প্রিন্স তার কর্মজীবন শুরু করেন মাত্র ২ বছর বয়স থেকেই, প্যারেন্টিং, চাক ই. চিসে'স, ভিজিট অরলান্ডো এবং অন্যান্য মুদ্রণ এবং টিভি বিজ্ঞাপন উপস্থিত হয়ে। Fernandez, Alexia (জানুয়ারি ১১, ২০১৮)। "The Florida Project's Brooklynn Prince Tears Up During Critics Choice Awards Win"। PEOPLE.com (ইংরেজি ভাষায়)। সংগ্রহের তারিখ ফেব্রুয়ারি ১২, ২০১৮।  Patterson, Kelsey (জানুয়ারি ১২, ২০১৮)। "7-Year-Old Brooklynn Prince Steals Critics' Choice Awards With Tearful Acceptance Speech"। Pop Culture। সংগ্রহের তারিখ মার্চ ৬, ২০১৮।  Saval, Malina (নভেম্বর ১৬, ২০১৭)। "Kids From 'The Florida Project' Talk About the Shoot — and the Importance of Ice Cream"। Variety। সংগ্রহের তারিখ মার্চ ৬, ২০১৮।  "Brooklynn Prince TV Commercials"। iSpot.tv। সংগ্রহের তারিখ মার্চ ৬, ২০১৮।  Kilday, Gregg (ডিসেম্বর ৬, ২০১৭)। "2018 Critics' Choice Awards Nominations: List in Full"। The Hollywood Reporter। সংগ্রহের তারিখ ফেব্রুয়ারি ১২, ২০১৮।  Erbland, Kate (নভেম্বর ২৭, ২০১৭)। "Gotham Awards 2017: Complete Winners List"। IndieWire। সংগ্রহের তারিখ ফেব্রুয়ারি ১২, ২০১৮।  McNary, Dave (জানুয়ারি ৯, ২০১৮)। "Alliance of Women Film Journalists Names 'Shape of Water' Best Film of 2017"। Variety। সংগ্রহের তারিখ মার্চ ১২, ২০১৮।  "2017 San Diego Film Critics Society's Award Nominations"। San Diego Film Critics Society। ডিসেম্বর ৯, ২০১৭। ডিসেম্বর ১০, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৮।  Macdonald, Moira (ডিসেম্বর ১৮, ২০১৭)। "Seattle film critics name 'Get Out' best film of 2017"। The Seattle Times। সংগ্রহের তারিখ মার্চ ১২, ২০১৮।  Cohen, Matt (ডিসেম্বর ৮, ২০১৭)। "D.C.-Area Film Critics Name Get Out The Best Film of 2017"। Washington City Paper। সংগ্রহের তারিখ মার্চ ১২, ২০১৮।  Butler, Karen (ডিসেম্বর ২৩, ২০১৭)। "Women Film Critics Circle honors 'Lady Bird,' 'Mudbound,' 'First They Killed My Father'"। UPI। সংগ্রহের তারিখ মার্চ ১২, ২০১৮।  Nordine, Michael (ডিসেম্বর ১৩, ২০১৭)। "Chicago Film Critics Association Awards 2017: 'Lady Bird' Wins Big, but 'Call Me by Your Name' Has Strong Showing as Well"। IndieWire। সংগ্রহের তারিখ মার্চ ১২, ২০১৮।  Anderson, Erik (ডিসেম্বর ১৭, ২০১৭)। "2017 Online Film Critics Society (OFCS) Nominations: The Shape of Water Leads with 8"। AwardsWatch। ডিসেম্বর ২২, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৮।  "2017 Awards"। Georgia Film Critics Association। সংগ্রহের তারিখ মার্চ ১২, ২০১৮।  Peterson, Karen (ডিসেম্বর ১৯, ২০১৭)। "Houston Film Critics Society announces nominees, 'The Shape of Water' leads again"। AwardsCircuit। আগস্ট ১৫, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ১২, ২০১৮।  ইন্টারনেট মুভি ডেটাবেজে ব্রুকলিন প্রিন্স (ইংরেজি)
মিলেতুসীয় দর্শন

মিলেতুসীয় দর্শন বলতে এশিয়া মাইনরের মিলেতুস নগরীকে কেন্দ্র করে গড়ে উঠা দর্শনকে বোঝায়। এই নগরীতেই গ্রিক দর্শনের সূত্রপাত ঘটে। এই নগরীর সাথে এশিয়ার বড় বড় শহরগুলোর বাণিজ্যিক যোগাযোগ ছিল। এ কারণেই নগরীটি বিকশিত হয় এবং উন্নতির চরম শিখরে আরোহণ করে। এরিস্টটল বলেছিলেন, দার্শনিক চিন্তার বিকাশের জন্য দুটি জিনিস আবশ্যক: অবকাশ এবং সম্পদ। মিলেতুসের অধিবাসীদের এ দুটিই ছিল। একে কেন্দ্র করেই আদি দর্শনের সূচনা ঘটায়। তাদের সে দর্শন ছিল সম্পূর্ণ স্বাধীন এবং নিরপেক্ষ, সত্যানুসন্ধানই ছিল তাদের মূল লক্ষ্য। সেরা মিলেতুসীয় দার্শনিকদের একজন হলেন থেলিস। বস্তুজগৎকে কেন্দ্র করেই মিলেতুসীয় দর্শনের শুরু হয়। তাদের সে বস্তুবাদী দর্শন শুরু হয়েছিল দুটি মৌলিক প্রশ্নকে ঘিরে: এই বিশ্বব্রহ্মাণ্ডের মূল তত্ত্বের স্বরূপ কি? স্থায়ী মূল জগৎ থেকে দৃশ্যমান ইন্দ্রিয় জগতের উদ্ভব কীভাবে হল? দেখা যাচ্ছে, তাদের দর্শনের মূল নিহিত বিশ্বজগতের আদি কারণ এবং সত্তার সন্ধানে। আদিম ও চিরন্তন সত্তা থেকে ইন্দ্রিয়গ্রাহ্য বিভিন্ন পদার্থের উৎপত্তি হল কীভাবে, এ নিয়েই তারা চিন্তা শুরু করেছিলেন। বিষয়টি গুরুত্বপূর্ণ এই কারণে যে, এর মধ্যে মানব মনের মৌলিক সন্দেহের প্রমাণ পাওয়া যায়: ইন্দ্রিয়ের মাধ্যমে আমরা যে জগতের অভিজ্ঞতা অর্জন করছি তা প্রকৃত নয়, একটি অবভাস (অ্যাপিয়ারেন্স) মাত্র। অবশ্য তারা কখনও বলেননি, ইন্দ্রিয় জগৎ মিথ্যা বা অলীক। কিন্তু তাদের মতে এটি প্রকৃত নয়। ইন্দ্রিয় জগৎ যে বাস্তব নয়, একটি ভ্রান্ত অধ্যাস মাত্র তা দার্শনিক চিন্তায় ক্রমেই প্রতিষ্ঠিত হয়ে যায়। কিন্তু এই ধারণার জনক মিলেতুসীয়দের বলা যবেনা। এর বিকাশ ঘটে আরও পড়ে। জগতের মৌল নীতি আবিষ্কারেই তাদের চিন্তা সীমাবদ্ধ ছিল এবং কিছু প্রশ্নের উত্তর খোঁজার মধ্য দিয়েই তা বিকশিত হয়। তাদের দর্শনের সবচেয়ে বৈপ্লবিক দিকটি হল, বিশ্বজগতের মৌল প্রশ্নের উত্তর খুঁজতে গিয়ে তারা সকল ধর্মমত এবং পৌরাণিক কাহিনী পরিত্যাগ করেন। মানব মস্তিষ্কপ্রসূত বিশুদ্ধ প্রজ্ঞার মাধ্যমেই তারা সবকিছুর ব্যাখ্য দেয়ার চেষ্টা করেন। কিন্তু, তাদের দর্শনেও ঈশ্বর উপস্থিত ছিল। কিন্তু, সে ঈশ্বর কোন একক সত্তা নয়; সমগ্র বিশ্বব্রহ্মাণ্ড তথা ইন্দ্রিয় ও বাস্তব জগৎকেই তারা ঈশ্বর হিসেবে জ্ঞান করেছেন। পরবর্তীকালে গ্রিস এবং অন্যত্র ঈশ্বরকে ব্যক্তি বা একক পরাক্রমশালী সত্তা হিসেবে মেনে নেয়ার যে প্রচলন দেখা যায় তা মিলেতুসীয়দের মধ্যে ছিলনা। মিলেতুসীয় দর্শনের আরেকটি মৌল বিষয় হল, তারা সবাই সজীব জড়বাদে (hylozoism) বিশ্বাসী ছিলেন। অর্থাৎ তারা বিশ্বাস করতেন, শুধু জীব নয় সকল জড় বস্তুরও প্রাণ আছে। শুধু তারা নন, প্রাক-সক্রেটিসীয় দার্শনিক যুগের সকল দার্শনিকরাই এ মতে বিশ্বাস করতেন। এই বিশ্বাস পোষণকারীদের বলা হয় সজীব জড়বাদী বা হাইলোজোয়িস্ট। প্রাচীন ও মধ্যযুগের পাশ্চাত্য দর্শন - ডক্টর আমিনুল ইসলাম, অধ্যাপক, দর্শন বিভাগ, ঢাকা বিশ্ববিদ্যালয়; পুনর্মুদ্রণ ২০০২, শিখা প্রকাশনী; ৩ মাইলেসীয় দর্শন, পৃষ্ঠা - ৪২-৪৩
জর্জ স্মিথ (রসায়নবিদ)

জর্জ পিজজেনিক স্মিথ (জন্ম ১০ মার্চ ১৯৪১) হচ্ছে একজন আমেরিকান জৈব রসায়নবিদ এবং নোবেল বিজয়ী। তিনি মিশৌরী কলম্বিয়া বিশ্ববিদ্যালয়ের অধ্যক্ষ। তিনি হার্ভার্ড কলেজ থেকে জীববিজ্ঞানের উপর স্নাতক করেন এবং একবছরের জন্য মাধ্যমিক স্কুলের শিক্ষক ও পরীক্ষাগারের যন্ত্রবিদ ছিলেন। তিনি হার্ভার্ড বিশ্ববিদ্যালয় থেকে ব্যাকটেরিয়া ও প্রতিষেধকবিজ্ঞানের উপর পিএইচডি অর্জন করেন। তিনি ১৯৭৫ সালে মিশৌরী কলম্বিয়া বিশ্ববিদ্যালয়ে যোগ দেওয়ার পূর্বে উইসকনসিন বিশ্ববিদ্যালয়ে (অলিভার স্মিথ) যিনি পরবর্তীতে নোবেল পান) পোস্ট ডক ছিলেন। তিনি ডিউক বিশ্ববিদ্যালয়ে ১৯৮৩-৮৪ রবার্ট ওয়েবস্টারের সাথে কাজ করেন। তার সেখানকার কাজই তাকে পরবর্তীতে নোবেল এনে দেয়। তিনি দশা প্রদর্শনীর কাজের জন্য বিখ্যাত। এটা হচ্ছে এমন একপ্রকার কৌশল যার মাধ্যমে সুনির্দিষ্ট প্রোটিনের জেনেটিক কোড কৃত্রিমভাবে ব্যাকটেরিওফেজের কোট প্রোটিন জিনে প্রবেশ করানো হয়। এর ফলে সেই প্রোটিন ব্যাকটেরিওফেজের বাইরেও প্রদর্শিত হয়। স্মিথই প্রথম ১৯৮৫ সালে এই কৌশলকে প্রথম বর্ণনা করেন। তিনি ২০১৮ সালে এই কাজের জন্য গ্রেগ উইন্টার ও ফ্রান্সিস আর্নল্ডের সাথে একত্রে রসায়নে নোবেল পান। ২০০০ মিশৌরী কলম্বিয়া বিশ্ববিদ্যালয় এর অধ্যক্ষ ২০০১ - এএএএসের নির্বাচিত ফেলো ২০০৭ প্রমেগা বায়োটেকনোলজি গবেষণামুলক পদক ২০১৮ গ্রেগ উইন্টার ও ফ্রান্সিস আর্নল্ডের সাথে একত্রে নোবেল বিজয়। "George Smith"। University of Missouri। সংগ্রহের তারিখ ৩ অক্টোবর ২০১৮।  "Nobel Prize in Chemistry 2018 - live"। সংগ্রহের তারিখ ৩ অক্টোবর ২০১৮।  "Tropical and Molecular Parasitology Seminar Series"। ৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  Smith GP (জুন ১৯৮৫)। "Filamentous fusion phage: novel expression vectors that display cloned antigens on the virion surface"। Science। 228 (4705): 1315–7। ডিওআই:10.1126/science.4001944। পিএমআইডি 4001944। বিবকোড:1985Sci...228.1315S।  "2018 Nobel Prize winner did much of his work at Duke University"। সংগ্রহের তারিখ ৩ অক্টোবর ২০১৮।  "Humble MU professor cheered after winning Nobel Prize"। সংগ্রহের তারিখ ৩ অক্টোবর ২০১৮।  "Promega Award Laureates"। American Society For Microbiology। ৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৮।  "Nobel Prize in Chemistry Is Awarded to 3 Scientists for Using Evolution in Design of Molecules"। NYT। সংগ্রহের তারিখ ৩ অক্টোবর ২০১৮।  Scholia has an author profile for জর্জ স্মিথ (রসায়নবিদ). Capsule bio in Chemical Reviews টেমপ্লেট:Chemist-stub
অ্যাপল পে

অ্যাপল পে অ্যাপল ইনকর্পোরেটেড দ্বারা পরিচালিত একটি মোবাইল পেমেন্ট এবং ডিজিটাল ওয়ালেট পরিষেবা যা ব্যবহারকারীদের আইওএস অ্যাপ্লিকেশন এর মাধ্যমে ব্যক্তিগতভাবে এবং ওয়েবে পেমেন্ট করতে সক্ষম করে। এটি আইফোন, অ্যাপল ওয়াচ, আইপ্যাড এবং ম্যাক -এ সমর্থিত। এটি ডিজিটাইজ করে এবং একটি ক্রেডিট বা ডেবিট কার্ড চিপ এবং পিন বা চৌম্বকীয় স্ট্রিপ লেনদেনটি করতে বিক্রয় প্রতিষ্ঠানে যোগাযোগ করতে সক্ষম এটি ইতোমধ্যে টাচ আইডি, ফেস আইডি, পিন বা পাসকোডের মাধ্যমে দুই-ফ্যাক্টর প্রমাণীকরণ যুক্ত করার সাথে সাথে, অনেক দেশে ইতিমধ্যেই যোগাযোগহীন অর্থপ্রদানের অনুরূপ। এই সেবাটি অ্যাপল ডিভাইসগুলিকে একটি কাছাকাছি ফিল্ড কমিউনিকেশন (এনএফসি)বেতার এনটিনা ব্যবহার করে বিক্রির ব্যবস্থাগুলির সাথে বেতারভাবে যোগাযোগ করতে দেয়, অ্যাপল টাচ আইডি এবং অ্যাপল ওয়ালেট। "একটি ডেডিকেটেড চিপ যা এনক্রিপ্ট প্রদানের তথ্য সঞ্চয় করে" (নিরাপদ উপাদান হিসাবে পরিচিত)। এটি মার্কিন যুক্তরাষ্ট্রে, যুক্তরাজ্য, কানাডা, অস্ট্রেলিয়া, ব্রাজিল, সংযুক্ত আরব আমিরাত, রাশিয়া, চীন, নিউজিল্যান্ড, সিঙ্গাপুর, জাপান, তাইওয়ান এবং হংকং এবং অন্যান্য ইউরোপীয় বিভিন্ন দেশে পাওয়া যায়। আমেরিকান এক্সপ্রেস, ভিসা ইনক। ভিসা, মাস্টারকার্ড এবং ইউনিয়নপ্যা ইত্যাদি সহ অ্যাপল পে সর্বাধিক প্রধান ক্রেডিট কার্ড বা ডেবিট কার্ডগুলিকে সমর্থন করে। Elyse Betters; Dan Grabham (মার্চ ৮, ২০১৮)। "What is Apple Pay, how does it work, and how do you set it up?"। Pocket-lint।
সামসুল হক খান স্কুল অ্যান্ড কলেজ

সামসুল হক খান স্কুল এন্ড কলেজ বাংলাদেশের ঢাকার ডেমরায় অবস্থিত একটি বেসরকারি স্কুল এবং কলেজ । এই কলেজটি "সামসুল হক খান কলেজ" নামে পরিচিত। সামসুল হক খান স্কুল অ্যান্ড কলেজ ঢাকা শহর সংলগ্ন ডেমরার একটি শিক্ষাঙ্গন। ডেমরা অঞ্চল দীর্ঘকাল ভাগ্যবিড়ম্বিত ছিল। শিক্ষার অভাব দূর করার জন্য গুচ্ছখানেক প্রতিষ্ঠান গড়ে উঠলেও ডেমরাবাসী হতাশামুক্ত হয়নি। তারই ফলশ্রুতিতে সামসুল হক খান জুনিয়র হাই স্কুলের গোড়াপত্তন হয়। মাতুয়াইলের বিশিষ্ট বিদ্যোৎসাহী ও জনহিতৈষী ব্যক্তিত্ব আলহাজ্ব সামসুল হক খান এই অক্ষয় অবদান রাখেন। কাদা পানির ধান খেতে ১৯৮৯ সালে ছোট একটি টিনশেডের ঘরে ডজন খানেক শিক্ষক হাতে নিয়ে সামসুল হক খান জুনিয়র হাই স্কুল বিদ্যাশিক্ষার দ্বার উন্মুক্ত করে। এই স্কুলের শিক্ষার্থী সংখ্যা ছিলো অনধিক একশত। প্রতিষ্ঠানকে সম্প্রসারিত করতে গিয়ে ২০১৪ সালে খোলা হয়েছে ইংরেজি মাধ্যম। নিম্ন মাধ্যমিক মাধ্যমিক মানবিক ব্যবসায় বিজ্ঞান উচ্চ মাধ্যমিক মানবিক ব্যবসায় বিজ্ঞান বিতর্ক, স্কাউটিং, বিজ্ঞান চর্চা, নৃত্য সংগীত, কম্পিউটার শিক্ষা, চিত্রকলা, সাহিত্য চর্চা, ইংরেজি ভাষা চর্চা এসব দিকেও প্রতিষ্ঠানের শিক্ষার্থীরা বেশ এগিয়ে রয়েছে। সরকারি কলেজ বেসরকারি কলেজ জাতীয় বিশ্ববিদ্যালয় শ্রেষ্ঠ প্রতিষ্ঠান হিসেবে শামসুল হক খান স্কুল অ্যান্ড কলেজ নির্বাচিত | ড. মাহবুবুর রহমান মোল্লা শ্রেষ্ঠ প্রতিষ্ঠান প্রধান কালের কণ্ঠ অনলাইন | ২৭ আগস্ট, ২০১৭ | ১৯:৫৩ সামসুল হক খান স্কুল এন্ড কলেজ সারা দেশে নবম দৈনিক সংগ্রাম | রবিবার | ১৮ মে ২০১৪ | প্রিন্ট সংস্করণ ভিন্নধারার সামসুল খান স্কুল এন্ড কলেজ[স্থায়ীভাবে অকার্যকর সংযোগ] দৈনিক ভোরের কাগজ | বৃহস্পতিবার | ২৬ মে ২০১৬ প্রতিষ্ঠানের ইতিহাস ওয়েব্যাক মেশিনে আর্কাইভকৃত ২২ নভেম্বর ২০১৮ তারিখে সামসুল হক খান স্কুল অ্যান্ড কলেজ এর ওয়েবসাইট সামসুল হক খান স্কুল এন্ড কলেজ জাতীয় পর্যায়ে শ্রেষ্ঠ স্কাউট গ্রুপ দৈনিক ইত্তেফাক | ২১ মে, ২০১৮ ইং
ব্যারি ব্যারিশ

ব্যারি ক্লার্ক ব্যারিশ (জন্ম ২৭শে জানুয়ারি, ১৯৩৬) একজন আমেরিকান পরীক্ষামূলক পদার্থবিজ্ঞানী এবং নোবেল বিজয়ী। তিনি ক্যালিফোর্নিয়া ইনস্টিটিউট অব টেকনোলজি-তে পদার্থবিদ্যার একজন লিন্ডে অধ্যাপক।মহাকর্ষীয় তরঙ্গ গবেষণায়,  তিনি একজন নেতৃস্থানীয় বিশেষজ্ঞ।  ২০১৭ সালে ব্যারিশকে পদার্থবিজ্ঞানে নোবেল পুরস্কারে ভূষিত করা হয়, রাইনার উইস এবং কিপ থর্নের সাথে, মহাকর্ষীয় তরঙ্গের পর্যবেক্ষণ এবং লিগো ডিটেক্টর এর সম্পর্কে নিষ্পত্তিমূলক অবদানের জন্যে। ২০১৮ সালে তিনি ক্যালিফোর্নিয়া বিশ্ববিদ্যালয়, রিভারসাইডে যোগ দেন এবং তিনি বিশ্ববিদ্যালয় এর দ্বিতীয় নোবেল পুরস্কার বিজয়ী অধ্যাপক। ব্যারিশ জন্মগ্রহণ করেন ওমাহা, নেব্রাস্কাতে লি এবং হ্যারল্ড ব্যারিশের ঘরে। তার বাবামার' পরিবার ছিল তদানীন্তন পোল্যান্ড, (অধুনা বেলারুশ)-এর একটি অংশ থেকে আগত ইহুদি অভিবাসী। দ্বিতীয় বিশ্বযুদ্ধের অনতিপরে পরিবারটি লস এঞ্জেলেস চলে আসে।তিনি  জন মার্শাল উচ্চ বিদ্যালয় এবং অন্যান্য স্কুলে পড়াশোনা করেন। ২০১৭ সালে, তিনি পদার্থবিজ্ঞানে নোবেল পুরস্কার (যৌথভাবে রাইনার উইস এবং কিপ থর্নের সাথে) জিতেছেন "LIGO আবিষ্কারক এবং মহাকর্ষীয় তরঙ্গের পর্যবেক্ষণের সম্পর্কে নিষ্পত্তিমূলক গবেষণার " কারণে। ব্যারি ব্যারিশ বিয়ে করেন সামোয়ান ব্যারিশকে। তাদের দুটি সন্তান আছে, স্টেফানি এবং কেনেথ, যারা ক্যালিফোর্নিয়া বিশ্ববিদ্যালয়, রিভারসাইড এ পদার্থবিদ্যা ও জ্যোতির্বিদ্যার অধ্যাপক। তার তিনজন পৌত্র-পৌত্রী রয়েছে, মিলো, থেয়া এবং আরিয়েল। (2017) Kaiser, David (৩ অক্টোবর ২০১৭)। "Learning from Gravitational Waves"। The New York Times। সংগ্রহের তারিখ ৩ অক্টোবর ২০১৭।  "Nobel Laureate Barry Barish Joins UC Riverside Faculty"। UCR Today (ইংরেজি ভাষায়)। সংগ্রহের তারিখ ২০১৮-০৮-২৭।  https://www.familysearch.org/ark:/61903/1:1:K999-5XC "Interview with Shirley K. Cohen" (PDF)। সংগ্রহের তারিখ ২০১৭-১০-০৩।  "A Small-Town Jewish Family's Rebuke of Car Maker Henry Ford"। সংগ্রহের তারিখ ৩ অক্টোবর ২০১৭।  Hillside Memorial Park Jewish Cemetery in Los Angeles "Marshall High alumnus wins Nobel Prize in Physics"। সংগ্রহের তারিখ ১৮ অক্টোবর ২০১৭।  "UCR Professor's Father Wins Nobel Prize in Physics"। UC Riverside। সংগ্রহের তারিখ ৫ অক্টোবর ২০১৭।  "We welcome another new PHENIXian: Ariel Dizon Barish"। Brookhaven National Laboratory। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৭।
হেই ডে

হেই ডে হলো "সুপারসেল" দ্বারা বিকাশিত এবং প্রকাশিত একটি বিনামূল্যের মোবাইল ফার্মিং গেম। হেই ডে ২১ জুন, ২০১২ তারিখে আইওএস এবং ২০ নভেম্বর, ২০১২ তারিখে এন্ড্রয়েডের জন্য মুক্তি দেয়া হয়। ২০১৩ সালের রিপোর্ট অনুযায়ী "সুপারসেল" হেই ডে এবং সুপারসেলের অন্য একটি গেম "ক্ল্যাশ অব ক্ল্যানস"-এর মাধ্যমে মাসে $৩০ মিলিয়ন উপার্জন করেছিল। ২০১৩ সালে হেই ডে ছিল ৪র্থ সর্বোচ্চ অর্থ উপার্জনকারী গেম। খেলোয়াড়ের চাচা তার খামার আর দেখাশোনা করতে সক্ষম নন। তাই, সে খেলোয়াড়কে খামারের দেখাশোনা করবার দায়িত্ব দেন। গেমটি একটি কাকতাড়ুয়ার খেলোয়াড়কে গম রোপণ ও সংগ্রহ করার শিক্ষাদানের মাধ্যমে শুরু হয়। উৎপন্ন ফসল/পণ্য বিক্রি করে খেলোয়াড় কয়েন আয় করেন, যা পণ্য কারখানা, পোষা প্রাণী এবং সৌন্দর্যের সরঞ্জাম কিনতে ব্যবহার করা যায়। এভাবে খেলে তারা অভিজ্ঞতা পয়েন্ট (XP) উপার্জন করে, যা দ্বারা তারা লেভেল আপ হয়। গেমের অগ্রগতিতে খেলোয়াড় চাচার পুরোনো বন্ধু "অ্যানগাস" এর সাথে পরিচিত হয়, যিনি মাছ ধরা সম্পর্কে শিক্ষা দেয়। খেলোয়াড় "প্রতিবেশী" -এ অন্তর্ভুক্ত হয়, যেখানে সদস্যরা প্রয়োজনে একে অপরকে সাহায্য করতে পারে এবং একে অপরের সাথে আলাপও করতে পারে। গেমটির বিভিন্ন পর্বে বিভিন্ন ধরনের ফসল উন্মুক্ত করা হয় — মাঠ ফসল যেমন গম এবং কলা, ফলের গাছ এবং গুল্ম। খেলোয়াড় খামারের পশুও ক্রয় করতে পারে;  জলজ জীব, যেমন মাছ, গলদা চিংড়ি এবং হাস উপভোগ করতে পারে; এবং পোষা প্রাণী কিনতে পারে যাদের এক্সপি(XP) এর জন্য খাওয়ানো হয়। পরবর্তীতে তারা তাদের খামার বিস্তৃত করতে পারে। গেমটি খেলতে সক্রিয় করার জন্য একটি চলমান ইন্টারনেট সংযোগ প্রয়োজন। "গেমজেবো", "ফার্মভিল"-এর সাথে এই গেমের সাদৃৃশ্য উল্লেখ এবং এর গ্রাফিক্সের প্রশংসা করে ৪/৫ দিয়েছিল। "পকেট গেমার" এই গেমটিকে "ব্রোঞ্জ পুরস্কার" দিয়েছিল। Lufkin, Bryan। "Hay Day"। Gamezebo। সংগ্রহের তারিখ ১২ অক্টোবর ২০১৪।  "Hay Day"। Pocket Gamer। ১২ মে ২০১৫ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৪।  গুগল প্লে স্টোরে হেই ডে
সরকারি টিচার্স ট্রেনিং কলেজ, কুমিল্লা

সরকারি টিচার্স ট্রেনিং কলেজ, কুমিল্লা হলো বাংলাদেশের কুমিল্লা জেলায় অবস্থিত একটি সরকারি পেশাগত শিক্ষক প্রশিক্ষণ শিক্ষা প্রতিষ্ঠান। এটি ১৯৬১ খ্রিষ্টাব্দে প্রতিষ্ঠিত হয়। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যকে সামনে রেখে ১৯৬২ সালে কুমিল্লা টিচার্স ট্রেনিং কলেজ প্রতিষ্ঠিত হয়। এখানে বি.এড. এবং এম.এড ডিগ্রী প্রদান করা হয়। বি.এড (অনার্স) : ১০০ বি.এড (প্রফেশনাল): ৬০০ এম.এড (প্রফেশনাল): ৫০ বাংলাদেশের শিক্ষাব্যবস্থা "এক নজরে - সরকারি টিচার্স ট্রেনিং কলেজ, কুমিল্লা - Govt. Teachers Training College, Comilla"। ttc.comilla.gov.bd। ৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৮।  "Home"। ttccomilla.edu.bd। ১৫ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৮।
বিডি অ্যান্ডারসন

জেমস হেনরি বিডি অ্যান্ডারসন (ইংরেজি: Biddy Anderson; জন্ম: ২৬ এপ্রিল, ১৮৭৪ - মৃত্যু: ১১ মার্চ, ১৯২৬) কিম্বার্লীর মেলকামের এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন বিডি অ্যান্ডারসন। ১৮৯৪ থেকে ১৯০৭ সময়কালে ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করতেন। ১৯০৩-০৪ মৌসুমে ব্যক্তিগত সর্বোচ্চ ১০৯ রানের ইনিংস খেলেন। এটিই প্রথম-শ্রেণীর ক্রিকেটে তার একমাত্র সেঞ্চুরি ছিল। এ সেঞ্চুরিটি বর্ডারের উভয় ইনিংসে সংগৃহীত ৫৫ ও ৫২ রানের সম্মিলিত দলীয় সংগ্রহকে ছাঁপিয়ে গিয়েছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন তিনি এবং ঐ একটিমাত্র টেস্টেই দলের অধিনায়কের দায়িত্বে ছিলেন বিডি অ্যান্ডারসন। ১৯০২-০৩ মৌসুমে অস্ট্রেলিয়া দল দক্ষিণ আফ্রিকা সফর করে। ১৮ অক্টোবর, ১৯০২ তারিখে সফরকারীদের বিপক্ষে জোহেন্সবার্গ টেস্টে অভিষেক ঘটে তার। দ্বিতীয় ইনিংসে ব্যক্তিগত সর্বোচ্চ ৩২ রানের ইনিংস খেললেও তার দল বিরাট ব্যবধানে পরাজয়বরণ করেছিল। দলের একমাত্র খেলোয়াড় হিসেবে পরের টেস্টে অংশগ্রহণ করা থেকে বঞ্চিত হয়েছিলেন বিডি অ্যান্ডারসন। ক্রিকেট খেলার পাশাপাশি রাগবি খেলায় পারদর্শিতা দেখিয়েছেন তিনি। তিনটি রাগবি ইউনিয়ন টেস্টে অংশ নিয়েছেন। ১৮৯৬ সালে ব্রিটিশ লায়ন্স দল দক্ষিণ আফ্রিকা সফরে আসলে তিনি খেলেছিলেন। ১১ মার্চ, ১৯২৬ তারিখে ৫২ বছর বয়সে কেপ প্রদেশের ব্রেডাসডর্পে বিডি অ্যান্ডারসনের দেহাবসান ঘটে। Biddy Anderson rugby profile Scrum.com "South Africa v Australia, Johannesburg 1902–03"। CricketArchive। সংগ্রহের তারিখ ১৪ জুন ২০১৬। (সদস্যতা নেয়া প্রয়োজন (সাহায্য))।  হার্বি ওয়েড উইলিয়াম মিল্টন বোল্যান্ড ক্রিকেট দল দক্ষিণ আফ্রিকান টেস্ট ক্রিকেটারদের তালিকা দক্ষিণ আফ্রিকা জাতীয় ক্রিকেট দলের অধিনায়কদের তালিকা ইএসপিএনক্রিকইনফোতে বিডি অ্যান্ডারসন (ইংরেজি) ক্রিকেটআর্কাইভে বিডি অ্যান্ডারসন (সদস্যতা প্রয়োজনীয়) (ইংরেজি)
সামুয়েল গ্রঁদসির

সামুয়েল গ্রঁদসির (জন্ম: ১৪ আগস্ট ১৯৯৬) হলেন একজন ফরাসি ফুটবলার, যিনি ফরাসি ক্লাব আএস মোনাকো ফুটবল ক্লাব এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। সকারওয়েতে সামুয়েল গ্রঁদসির (ইংরেজি) ফ্রান্স প্রোফাইল ওয়েব্যাক মেশিনে আর্কাইভকৃত ৫ আগস্ট ২০১৮ তারিখে টেমপ্লেট:আএস মোনাকো ফুটবল ক্লাব দল